b'\n_START_ARTICLE_\nKurt Daluege\n_START_SECTION_\nLiv og virke\n_START_PARAGRAPH_\nDaluege deltok i det beryktede Rossbach Freikorps, i 1926 gikk han inn i SA, gikk over til Schutzstaffel (SS) i 1928, og var blant annet aktiv under de lange knivers natt, likvideringen av ledere i Sturmabteilung i 1934. Den 100\xc2\xa0000 mann store Orpo-styrken deltok i internering og massedrap p\xc3\xa5 j\xc3\xb8der s\xc3\xa6rlig bak \xc3\xb8stfronten etter invasjonen av Sovjetunionen sommeren 1941 i regi av Einsatzgruppen. Orpo internerte og deporterte j\xc3\xb8diske nederlendere til utryddelsesleirene i \xc3\xb8st. Daluege var selv ved fronten sammen med Heydrich i juni 1941 da massakrene begynte i Litauen og Hviterussland. Han hadde i 1942 graden SS-Oberstgruppenf\xc3\xbchrer und Generaloberst der Polizei. Etter likvideringen av Reinhard Heydrich det \xc3\xa5ret ble han fungerende riksprotektor i B\xc3\xb6hmen og M\xc3\xa4hren. Han gikk av som protektor i 1943 p\xc3\xa5 grunn av sykdom. Dette var et omr\xc3\xa5de hvor det var mye motstand mot den tyske okkupasjonen, og i likhet med Heydrich hadde Daluege en brutal fremferd mot b\xc3\xa5de partisaner og sivile._NEWLINE_Daleuge ble i 1946 d\xc3\xb8mt til d\xc3\xb8den for krigsforbrytelser beg\xc3\xa5tt i Tsjekkoslovakia, blant annet massakren i Lidice som Daluege beordret som hevn etter attentatet mot Heydrich, og hengt 23. oktober 1946 foran en ansamling tilskuere. F\xc3\xb8r henrettelsen hadde han fors\xc3\xb8kt \xc3\xa5 ta sitt eget liv ved \xc3\xa5 kutte over blod\xc3\xa5rer og etter at noen fors\xc3\xb8kte \xc3\xa5 smugle inn gift. Han siste ord p\xc3\xa5 galgen var \xc2\xabJeg d\xc3\xb8r som en helt i likhet med tusenvis av andre tyskere.\xc2\xbb Domstolen fulgte N\xc3\xbcrnberg-prosessen prinsipp om at medlemskap i det tyske kabinettet ikke var en forbrytelse, derimot var medlemskap i SS kriminelt. Han ble ogs\xc3\xa5 d\xc3\xb8mt for deportasjon av tsjekkoslovaker til den leirer i det okkuperte Polen. Massakren i Lidice ble utf\xc3\xb8rt av Dalueges Orpo-styrker.'